b'\n_START_ARTICLE_\nGlenveaghin kansallispuisto\n_START_PARAGRAPH_\nGlenveaghin kansallispuisto on yksi Irlannin kuudesta kansallispuistosta. Se sijaitsee Donegalin kreivikunnassa saaren luoteisk\xc3\xa4rjess\xc3\xa4. Puiston 16\xc2\xa0000 hehtaarin alue kostuu kolmesta osasta: Derryveaghin vuorista, Crocknafarraghin seudun kvartsikukkuloista ja Lough Barran, Meenachullionin ja Crockastollerin turvemaista._NEWLINE_Karuilla vuorenhuipuilla on vain v\xc3\xa4h\xc3\xa4n luontoa. Niiden el\xc3\xa4imist\xc3\xb6\xc3\xb6n kuuluvat muun muassa rusakko ja kapustarinta, joka on nykyisin harvinainen muualla Irlannissa. Maakotkat h\xc3\xa4visiv\xc3\xa4t Irlannista vuonna 1912 ja niiden pesint\xc3\xa4\xc3\xa4 puistossa alettiin tukea vuonna 2001.'